Մայքլ Բին

**Մայքլ Քեննել Բին** (, ), ամերիկացի դերասան, հայտնի է Ջեյմս Քեմերոնի ֆանտաստիկ մարտաֆիլմերով («Տերմինատոր», «Օտարները» և «Անդունդ»)։

## Կենսագրություն
Դերասանը ծնվել է Ալաբամայում։ Երբ նա երիտասարդ էր, ծնողների հետ տեղափոխվել է Նեբրասկա, հետո տեղափոխվել է Արիզոնա, որտեղ ավարտել է տեղի համալսարանի դրամատիկական բաժինը։ Յոթանասունականների կեսերին Բինը  տեղափոխվել է Լոս Անջելես, որտեղ դարձել է մոդել, նկարահանվել է գովազդներում և փոքր հեռուստասերիալներում։ Առաջին անգամ ճանաչություն է ձեռք բերել՝ մարմնավորելով հանցագործի «Երկրպագու» ֆիլմում։ Նրա հաջորդ դերը եղել է «Կարգապահության լորդերը» ֆիլմում, որը էկրաններ է բարձրացել 1983 թվականին։ Ֆիլմը հաջողված էր և հավաքել է ավելի քան 11 միլիոն դոլար շահույթ, այդպիսով Բինը ամրապնդել է իր հաջողությունը։ 1983 թվականին Մայքլը հայտնվել է «Տերմինատոր» ծրագրում, որը նրա համար դարձավ աստղային ֆիլմ։ Այդ ժամանակ «Տերմինատորը» ընդամենը եղել է սկսնակ ռեժիսոր Ջեյմս Քեմերոնի քիչ բյուջե ունեցող մարտաֆիլմ։ «Տերմինատոր»-ի դերերից մեկը հասնում է Բինին, չնայած Ջեյմս Քեմերոնը մեծ ռիսկի էր դիմում՝ կիբեր-մարդասպանի դերի համար հրավիրելով Առնոլդ Շվարցենեգերին, ով մինչև հիմա մարմնավորել է լավ տղաների, իսկ դրական տղայի դերը տալով դերասանի, ով հայտնիություն է ձեռք բերել հանցագործի դերով։ Նկարահանումների ժամանակ Բինը ընկերանում է Ջեյմս Քեմերոնի հետ։ Պատրաստումների ընթացքում Մայքլը հաճախել է հրաձգության դասերի, ուսումնասիրել է իր հերոսին։

1984 թվականի աշնանը, առանց յուրահատուկ գովազդի, «Տերմինատորը» ցուցադրվեց և ներկրողների համար անսպասելիորեն հավաքեց 40 միլիոն դոլար։ «Տերմինատոր»-ից հետո Բինը համոզվել է, որ պետք է ընտրել  լավ ռեժիսորի կամ լավ սցենարիստի։ Քեմերոնի հետ համագործակցությունը Բինը շարունակել է նաև «Օտարները» ֆիլմում, որտեղ Քեմերոնը նրան առաջարկել է զինվորներից մեկի դերը, ով բախվում է այլմոլորակային հրեշների հետ։ Այդ ֆիլմում Բինը հայտնվում է վերջին պահին․ ի սկզբանե նրա դերում «Օտարները» ֆիլմում հաստատվել էր Ջեյմս Ռեմարը, բայց նկարահանումների մեկնարկից երեք օր անց, Ջեյմս Քեմերոնի հետ ունեցած տարաձայնությունների պատճառով Ռեմարը լքել է նկարահանման հրապարակը։ Երբ Քեմերոնը օգնությամբ դիմում է Բինին, նա միանգամից թռչում է Անգլիա, որտեղ անցկացվում էին նկարահանումները, որպեսզի օգնի իր ընկերոջը։ Այդ ֆիլմը Բինի համար դարձավ «հերոսական կինոկարիերայի» կուլմինացիան։

Հաջորդող ֆիլմերում նա հեռանում է «լավ տղաների» կերպարից․ մարմնավորել է ոստիկանի «Ուիլյամ Ֆրիդկինի «Կատաղություն» ֆիլմում, նկարահանվել է Դեմի Մուրի հետ «Յոթերորդ նախանշանը» առեղծվածային ֆիլմում, մարմնավորելով պատերազմի վիրավոր վետերանի «Ոչ խորը գերեզմանում» դրամայում։ Այս ֆիլմերը, չավելացնելով նրան ճանաչություն, ցույց են տվել, որքան լայն է նրա դերասանական հնարավորությունների շրջանակը։ «Վատ տղայի» դերին նա վերադարձել է Ջեյմս Քեմերոնի «Անդունդ» ֆիլմում, որը դարձավ Մայքլ ԲԻնի և Ջեյմս Քեմերոնի միասնական վերջին խոշոր ծրագիրը, բացառությամբ «Տերմինատոր 2. Դատաստանի օր» ֆիլը, քանի որ ռեժիսորն այլևս չի հրավիրել դերասանին նկարահանվելու իր ֆիլմերում։

1990 թվականին էկրաններին է բարձրացել «Ծովային կատուներ» ֆիլմը, որտեղ Մայքը մարմնավորել է գլխավոր դերերից մեկը։ Ֆիլմը ստացել է ցածր գնահատականներ, բայց ծրագրում հավաքել է ավելի քան 25 միլիոն դոլար։ Դրանից հետո նրա կարիերան անկում է ապրել։ Բինի հաջորդ ֆիլմը եղել է «Դանդաղ շարջման ռումբը» ֆիլմը, որում նա խաղացել է գլխավոր դեր։ Ֆիլմը ձախողում էր․ 6 միլիոն դոլար բյուջե ունենալով ֆիլմը հավաքել է ընդամենը 64 հազար։ Ձախողված էր նաև նրա հաջորդ «Մահացու անկում», «Անբարոյական» ֆիլմերը։ Դրանից հետո Մայքլի համբավը վերջնականապես խարխլվել է, և մի քանի տարիների ընթացքում նա նկարահանվել է քիչ բյուջե ունեցող ֆիլմերում և հեռուստատեսությունում՝ հիմնականում խաղալով երկրորդական դերերում։ Այդ շրջանում կարելի է առանձնացնել մի քանի ֆիլմեր՝ «Ժայռը» Նիկոլաս Քեյջի մասնակցության, որտեղ Բինը խաղացել է հրամանատար Անդերսոնի երկրորդական դերը և «Պատերազմի արվեստը» ֆիլմը Ուեսլի Սնայփսոնի հետ գլխավոր դերում։

Միայն 2000-ական թվականների վերջին նկատվել է դերասանի կարրիերայի վերածնունդ։ Այդ ընթացքում նշանակալից են Մայքլի այնպիսի դերերը, ինչպիսիք են շերիֆ Հեյգը Ռոբերտ Ռոդրիգեսի մոտ, «Վախի մոլորակ» ֆիլմում։

## ՖԻլմագրություն

* 1978 - «*Grease*» (առանց ենթագրերում նշվելու)
* 1978 - «*Coach»*
* 1980 - «*Hog Wild»*
* 1981 - «Երկրպագու» / *The Fan*
* 1983 - «*The Lords of Discipline»*
* 1984 - « Տերմինատոր» / *The Terminator* - Քայլ Ռիզ
* 1986 - «Օտարները» / *Aliens* - *կապրալ Դուեյն Հիքս*
* 1988 - «Յոթերորդ նախանշան» / *The Seventh Sign*
* 1988 - «*In a Shallow Grave»*
* 1988 - «Կատաղություն» / *Rampage*
* 1989 - «Անդունդ» / *The Abyss*
* 1990 - «Ծովային կատուներ» / *Navy Seals* - *հրամանատար Ջեյմս Քարեն*
* 1991 - «Տերմինատոր 2. Դատաստանի օր» / *Terminator 2: Judgment Day* (ռեժիսուրական տարբերակ) - Քայլ Ռիզ
* 1991 - «Դանդաղ շարժման ռումբը» / *Timebomb*
* 1992 - «К2» / *K2*
* 1992 - «Համ և սպանություն» / *A Taste For Killing*
* 1993 - «Մահացու անկում» / *Deadfall*
* 1993 - «Թումսթոուն․ Վայրի արևմուտքի լեգենդը» / *Tombstone*
* 1994 - «Կարմիր ձողեր» / *Deep Red*
* 1994 - «Որսորդի արյունը» / *Blood Of The Hunter*
* 1995 - «Կույրերի թագավորություն» / *In the Kingdom of the Blind, the Man with One Eye Is King*
* 1995 - «Անբարոյական/ *Jade*
* 1995 - «Խաբված վստահություն» / *Breach Of Trust*
* 1996 - / *Mojave Moon*
* 1996 - / *Crash*
* 1996 - «Ժայռ» / *The Rock* - «*Командир SEAL ВМС США Андерсон*
* 1997 - «Մահացածները չեն պարում» / *Dead Men Can’t Dance*
* 1997 - / *The Ride*
* 1997 - «Աստերոիդ» / *Asteroid*
* 1998 - «Արծաթե գայլ» / *Silver Wolf*
* 1998 - «Ամերիկական վիշապներ» / *American Dragons*
* 1998 - «Սյուզնի դավադրական ծրագիրը» / *Susan’s Plan*
* 2000 - «Հրամանի կատարում» / *Chain of Command*
* 2000 - «Չերրի Ֆոլսի սպանությունը» / *Cherry Falls* - *շերիֆ Բրենթ Մարկեն*
* 2000 - «Պատերազմի արվեստը» / *The Art of War* - *Ռոբերտ Բլայ*
* 2001 - «Հավիտենական մարտ» / *Megiddo: The Omega Code 2*
* 2002 - «Ժամանակ կանգնեցնող» / *Clockstoppers*
* 2002 - «*Borderline*
* 2005 - «Քրեյզի» / *Havoc*
* 2005 - «/ *Maang lung*
* 2006 - «Անկուշտը» / *The Insatiable* - *Ստրիկլանդ*
* 2007 - «Վախի մոլորակ» / *Planet Terror*
* 2010 - «Գիժ 9» / *Psych:9*
* 2011 - «Բաժանողը» / *The Divide* - *Մայք, հակաօդային ապաստարանների տերը*
* 2012 - «Աղջիկ սուշի» / Sushi Girl
* 2014 - «Կարիճների արքան 4․ Կորցրած գահ» / *The Scorpion King 4: Quest for Power* - *թագավոր Յանիկ*
* 2017 - «Ստվեր» / *The Shadow Effect* 
* TBA  - «Ֆերմա» / *The Farm* - *Ջոննի Դիքենս*
* TBA  - «Օտար 5» / *Untitled Neill Blomkamp/Alien Project*  - *կապրալ Դուեյն Հիքս, շշուկներ*

## Ծանոթագրություններ

## Արտաքին հղումներ
* Phoenix — Michael Biehn Archive
* Biehn Waiting For You 
* Michael Biehn DVD & film information site 
* Word About Biehn: Reviews of the Work of Michael Biehn 
* Майкл Бин. Украинский сайт на русском языке

Կատեգորիա:20-րդ դարի ամերիկացի տղամարդ դերասաններ
Կատեգորիա:21-րդ դարի ամերիկացի տղամարդ դերասաններ
Կատեգորիա:Ամերիկացի կինոպրոդյուսերներ
Կատեգորիա:Ամերիկացի կինոռեժիսորներ
Կատեգորիա:Ամերիկացի մոդելներ
Կատեգորիա:Ամերիկացի սցենարիստներ
Կատեգորիա:Ամերիկացի տղամարդ կինոդերասաններ
Կատեգորիա:Ամերիկացի տղամարդ հեռուստատեսային դերասաններ
Կատեգորիա:Ամերիկացի տղամարդ հնչյունավորողներ
Կատեգորիա:Ամերիկացիներ իռլանդական սերմամբ
Կատեգորիա:Արիզոնայի համալսարանի շրջանավարտներ
Կատեգորիա:Ամերիկացի ռեժիսորներ